CELEX: 32013R0723
Language: sk
Date: 2013-07-26 00:00:00
Title: Nariadenie Komisie (EÚ) č. 723/2013 z  26. júla 2013 , ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie extraktov z rozmarínu (E 392) v určitých mäsách s nízkym obsahom tuku a v rybacích produktoch  Text s významom pre EHP

27.7.2013   
            
            
               SK
            
            
               Úradný vestník Európskej únie
            
            
               L 202/8
            
         NARIADENIE KOMISIE (EÚ) č. 723/2013
   z 26. júla 2013,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie extraktov z rozmarínu (E 392) v určitých mäsách s nízkym obsahom tuku a v rybacích produktoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie s potravinárskymi prídavnými látkami schválenými na používanie v potravinách a podmienky ich používania.
            
         
               (2)
            
            
               Uvedený zoznam sa môže zmeniť v súlade so spoločným postupom uvedeným v nariadení Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2).
            
         
               (3)
            
            
               V zmysle článku 3 ods. 1 nariadenia (ES) č. 1331/2008 možno zoznam Únie s prídavnými látkami aktualizovať buď na podnet Komisie, alebo na základe žiadosti.
            
         
               (4)
            
            
               Dňa 3. februára 2012 bola predložená žiadosť o schválenie používania extraktov z rozmarínu (E 392) ako antioxidantu v mäsových prípravkoch, tepelne neošetrených a tepelne ošetrených spracovaných mäsách s nízkym obsahom tuku a v spracovaných rybách a produktoch rybolovu s nízkym obsahom tuku vrátane mäkkýšov a kôrovcov a sprístupnená členským štátom.
            
         
               (5)
            
            
               Antioxidanty sú látky, ktoré chránia potraviny proti zníženiu kvality spôsobenému oxidáciou, napríklad proti žltnutiu tukov a farebným zmenám. Súčasné maximálne úrovne používania extraktov z rozmarínu (E 392) povolené v spracovaných mäsách a spracovaných rybách a produktoch rybolovu vrátane mäkkýšov a kôrovcov sú stanovené v súlade s obsahom tuku v príslušných potravinových kategóriách (s výnimkou sušených klobás a dehydrovaného mäsa). Povolená najvyššia úroveň používania extraktov z rozmarínu (E 392) stanovená na základe obsahu tuku v príslušných potravinových kategóriách nezabezpečuje dostatočnú ochranu potraviny s nízkym obsahom tuku vzhľadom na to, že na dosiahnutie želaného účinku je potrebná kritická minimálna dávka tohto antioxidantu. V súčasnosti možno extrakty z rozmarínu (E 392) používať v účinnej dávke vo výrobkoch s vyšším obsahom tuku. Výrobky s nízkym obsahom tuku však takisto môžu byť ohrozené závažnou oxidáciou v dôsledku toho, že majú vysoký pomer nenasýtených mastných kyselín. Je preto vhodné stanoviť maximálnu úroveň používania extraktov z rozmarínu (E 392) na 15 mg/kg v prípade výrobkov s obsahom tuku najviac 10 % pri zachovaní maximálnej povolenej úrovne 150 mg/kg vyjadrenej na základe tuku v prípade výrobkov s obsahom tuku vyšším ako 10 %.
            
         
               (6)
            
            
               V roku 2008 vyhodnotil Európsky úrad pre bezpečnosť potravín (ďalej len „úrad“) bezpečnosť extraktov z rozmarínu (E 392) používaných ako potravinárska prídavná látka (3) a dospel k záveru, že navrhované spôsoby použitia a úrovne použitia nepredstavujú bezpečnostné riziko. Úrad pri konzervatívnom odhade dietetickej expozície vychádzal z predpokladu, že extrakty z rozmarínu by sa pri spracovanom mäse, hydine a rybách/produktoch rybolovu) používali na najvyššej úrovni použitia (t. j. na 150 mg/kg) v každej navrhovanej potravine a vo všetkých potravinových kategóriách. Tento predpoklad sa takisto vzťahoval na tepelne neošetrené a tepelne ošetrené spracované mäso a spracované rybacie produkty a produkty rybolovu vrátane mäkkýšov a kôrovcov s obsahom tuku najviac 10 %.
            
         
               (7)
            
            
               S cieľom aktualizovať zoznam prídavných látok platný v Únii a uvedený v prílohe II k nariadeniu (ES) č. 1333/2008 má Komisia podľa článku 3 ods. 2 nariadenia (ES) č. 1331/2008 požiadať úrad o stanovisko okrem prípadov, keď sa nepredpokladá, že predmetná aktualizácia bude mať vplyv na ľudské zdravie. Uvedené stanovisko úradu z roku 2008, v ktorom sa stanovuje maximálna úroveň používania extraktov z rozmarínu (E 392) na 15 mg/kg v prípade tepelne neošetreného a tepelne ošetreného spracovaného mäsa a spracovaných rýb a produktov rybolovu vrátane mäkkýšov a kôrovcov s obsahom tuku najviac 10 %, predstavuje aktualizáciu uvedeného zoznamu, ktorá pravdepodobne nemá vplyv na ľudské zdravie, a preto nie je nutné požiadať o stanovisko úradu.
            
         
               (8)
            
            
               Vzhľadom na uvedené skutočnosti by sa príloha II k nariadeniu (ES) č. 1333/2008 mala zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Vestník EFSA (EFSA Journal) (2008) 721, 1-29.
   
      PRÍLOHA
      Časť E prílohy II k nariadeniu (ES) č. 1333/2008 sa mení takto:
      
                  1.
               
               
                  V potravinovej kategórii 08.2.1 „Spracované mäso bez tepelného ošetrenia“ sa položka prídavná látka „E 392 – Extrakty z rozmarínu, okrem sušených klobás“ nahrádza takto:
                  
                               
                           
                           
                              „E 392
                           
                           
                              Extrakty z rozmarínu
                           
                           
                              15
                           
                           
                              (46)
                           
                           
                              iba mäso s obsahom tuku najviac 10 %, okrem sušených klobás
                           
                        
                               
                           
                           
                              E 392
                           
                           
                              Extrakty z rozmarínu
                           
                           
                              150
                           
                           
                              (41) (46)
                           
                           
                              iba mäso s obsahom tuku viac ako 10 %, okrem sušených klobás“
                           
                        
            
                  2.
               
               
                  V potravinovej kategórii 08.2.2 „Tepelne ošetrené spracované mäso“ sa položka prídavná látka „E 392 – Extrakty z rozmarínu, okrem sušených klobás“ nahrádza takto:
                  
                               
                           
                           
                              „E 392
                           
                           
                              Extrakty z rozmarínu
                           
                           
                              15
                           
                           
                              (46)
                           
                           
                              iba mäso s obsahom tuku najviac 10 %, okrem sušených klobás
                           
                        
                               
                           
                           
                              E 392
                           
                           
                              Extrakty z rozmarínu
                           
                           
                              150
                           
                           
                              (41) (46)
                           
                           
                              iba mäso s obsahom tuku viac ako 10 %, okrem sušených klobás“
                           
                        
            
                  3.
               
               
                  V potravinovej kategórii 09.2 „Spracované ryby a produkty rybolovu vrátane mäkkýšov a kôrovcov“ sa položka prídavná látka E 392 nahrádza takto:
                  
                               
                           
                           
                              „E 392
                           
                           
                              Extrakty z rozmarínu
                           
                           
                              15
                           
                           
                              (46)
                           
                           
                              iba ryby a produkty rybolovu vrátane mäkkýšov a kôrovcov s obsahom tuku najviac 10 %
                           
                        
                               
                           
                           
                              E 392
                           
                           
                              Extrakty z rozmarínu
                           
                           
                              150
                           
                           
                              (41) (46)
                           
                           
                              iba ryby a produkty rybolovu vrátane mäkkýšov a kôrovcov s obsahom tuku vyšším ako 10 %“